Gafur Chalik

Gafur Chalik (9 Novèmber 1941 – 6 Juni 2022) panèka purnawirawan perwira tèngghi TNI Angkatan Laut ḍâri Korps Marinir. Gafur Chalik panèka lolosân Akademi Angkatan Laut taon 1965. Abâ'na panèka komandan sè nomer sèttong neng Pasukan Khosos Laut bân Detasemèn Jala Mengkara. 

 Bâkto Kènè’na 
Gafur Chalik lahèr neng tangghal 9 Novèmber 1941 neng Pontianak. Sajjhek taon 1962 kantos 1967, Chalik toman amaèn neng klub bal-ballan Persèbaya Sorbhâjâ mènangka pamaèn panyerrang. Abâ'na perna makowat kasabellâsân klub kasebbhut neng partandhingan bal-ballan Pekan Olahraga Nasional (PON).

 Lampa’an Militèr 
Samarèna lolos ḍâri Sakola’an Manengnga Attas (SMA), Chalik ngalakonè panḍhiḍhighân militèr neng Akademi Angkatan Laut taon 1962. Abâ'na lolos ḍâri Akademi Angkatan Laut neng taon 1965 bân èlantik mènangka lètnan ḍuwâ' marinir. Chalik perna ngalakonè panḍhiḍhighân ranger (pasukan khusus AS) neng Amèrika Serikat neng taon 1970.

Neng tangghal 4 Nofèmber 1982, mènangka rèspon ḍâ' sajân tèngghina tèrorisme internasional neng bâkto kasebbhut, Kopala Staf TNI Angkatan Laut (Kasal) Waloejo Soegito maḍhâḍḍhi  satuân anti-tèrorisme ad-hoc sè ènyamaè Pasusla (Pasukan Khusus Laut). Satuân ka'dinto aghâdhuwi angghuta 120 prajurit ḍâri kasatowan intai amfibi (Taifib) bân komando pasukan katak (Kopaska) bân sacara langsong alaporraghi ḍâ' Asistèn Operasi Kasal. Chalik, sè neng bâkto ka'dinto ghi' anyar ajabatt mènangka Komandan Komando Intai Para Amfibi, ètodhu ḍhâḍḍhi Komandan Pasukan Khosos Laut.

 Sombher